text: हाल के चुनावों में कांग्रेस की हार के बाद पार्टी के एक महासचिव ने अपने पद से इस्‍तीफा दे दिया है। ओडिशा पंचायत चुनावों में शिकस्‍त के चलते पार्टी महासचिव बीके हरिप्रसाद ने इस्‍तीफा दे दिया है। वे ओडिशा कांग्रेस के प्रभारी भी थे। उन्‍होंने यहां पर हार की जिम्‍मेदारी ली है। ओडिशा पंचायत चुनावों के नतीजों में कांग्रेस तीसरे पायदान पर फिसल गई है। भाजपा ने मुख्‍य विपक्षी की उसकी भूमिका हथिया ली है। कांग्रेस प्रवक्‍ता ब्रजेश कलप्‍पा ने कहा कि हरिप्रसाद ने पंचायत चुनावों में पार्टी के कमजोर प्रदर्शन की नैतिक जिम्‍मेदारी लेते हुए पद छोड़ा है। उन्‍होंने बताया, ”उन्‍होंने ऐसा राहुल गांधी का हाथ मजबूत करने के लिए किया है।”